R/place

r/place ແມ່ນໂຄງການຮ່ວມມືທີ່ຈັດຂຶ້ນເລື້ອຍໆ ແລະ ການທົດລອງທາງດ້ານສັງຄົມທີ່ຈັດຢູ່ໃນເວັບໄຊທ໌ລວມເນື້ອຫາເຣດດິດ ເປີດຕົວຄັ້ງທຳອິດໃນວັນຂີ້ຕົວະປີ 2017 ແລະ ໄດ້ເປີດຕົວອີກຄັ້ງໃນວັນຂີ້ຕົວະປີ 2022 ແລະ ໃນວັນທີ 20 ກໍລະກົດ 2023

ການທົດລອງໃນປີ 2017 ກ່ຽວຂ້ອງກັບແຜ່ນຜ້າອອນລາຍທີ່ຕັ້ງຢູ່ໃນຊັບເຣດດິດ(ຊຸມຊົນຕ່າງໆພາຍໃນເຣດດິດ)ທີ່ເອີ້ນວ່າ r/place ຜູ້​ໃຊ້​ທີ່​ລົງ​ທະ​ບຽນ​ສາ​ມາດ​ແກ້​ໄຂ​ຜ້າ​ໃບ​ໂດຍ​ການ​ວາງສີພິກເຊວໜຶ່ງ​ຈາກຈານສີທີ່ມີ 16 ສີ​ ຫຼັງຈາກວາງພິກເຊວແລ້ວ, ເຄື່ອງຈັບເວລາຈະປ້ອງກັນບໍ່ໃຫ້ຜູ້ໃຊ້ວາງພິກເຊວອີກໃນໄລຍະເວລາທີ່ແຕກຕ່າງກັນຕັ້ງແຕ່ 5 ນາທີຂຶ້ນໄປ (ຂຶ້ນກັບວ່າຜູ້ໃຊ້ໄດ້ຢືນຢັນທີ່ຢູ່ອີເມວຂອງຕົນເອງບໍ່)   ແນວຄິດຂອງການທົດລອງໄດ້ຖືກຄິດຂຶ້ນໂດຍ ຈອສ ວໍຣ໌ເດີລ   ຜູ້ດູແລຂອເຣດດິດໄດ້ສິ້ນສຸດການທົດລອງປະມານ 72 ຊົ່ວໂມງຫຼັງຈາກການເປີດຕົວ, ໃນວັນທີ 3 ເດືອນເມສາປີ 2017 ມີລ້ານກວ່າຄົນທີ່ໄດ້ແກ້ໄຂແຜ່ນຜ້າ, ວາງພິກເຊວໄປທັງໝົດປະມານ 16 ລ້ານພິກເຊວ ແລະ ໃນເວລາທີ່ການທົດລອງສິ້ນສຸດລົງ ມີຜູ້ໃຊ້ 90,000 ກວ່າຄົນທີ່ກໍາລັງເບິ່ງ ຫຼື ແກ້ໄຂແຜ່ນຜ້າ ການທົດລອງນີ້ໄດ້ຖືກຍົກຍ້ອງສໍາລັບການເປັນຕົວແທນຂອງວັດທະນະທໍາຂອງຊຸມຊົນອອນລາຍຂອງເຣດດິດ ແລະ ວັດທະນະທໍາອິນເຕີເນັດໂດຍລວມ 

 ພາບລວມ 
ການທົດລອງໃນປີ 2017 ແມ່ນອີງໃສ່ຊັບເຣດດິດທີ່ເອີ້ນວ່າ r/place, ເຊິ່ງຜູ້ໃຊ້ທີ່ລົງທະບຽນແຕ່ລະຄົນສາມາດວາງສີພິກເຊວໜຶ່ງ ("tile") ເທິງແຜ່ນຜ້າອອນລາຍທີ່ມີຂະໜາດໜຶ່ງລ້ານ (1000 x 1000) ພິກເຊວ ແລະ ລໍຖ້າເວລາທີ່ແນ່ນອນກ່ອນທີ່ຈະວາງອີກອັນ  ໃນປີ 2017, ເວລາລໍຖ້າມີການປ່ຽນແປງແຕ່ 5 ຫາ 20 ນາທີຕະຫຼອດການທົດລອງ ແລະ ຜູ້ໃຊ້ສາມາດເລືອກສີຂອງພິກເຊວຈາກຈານສີສິບຫົກສີ   ໃນປີ 2022 ເລີ່ມຕົ້ນດ້ວຍຂະໜາດ ແລະ ສີດຽວກັນກັບປີ 2017, ແຕ່ແຜ່ນຜ້າໄດ້ມີການຂະຫຍາຍອອກເປັນສີ່ລ້ານ (2000 x 2000) ພິກເຊວ ແລະ ຈານສີກໍຄ່ອຍໆມີສີຕື່ມອີກສິບຫົກສີເປັນຈໍານວນທັງໝົດ 32 ສີ  ປີ2023ຍັງເລີ່ມຕົ້ນດ້ວຍຂະຫນາດດຽວກັນກັບປີ2022 ແລະ 2017 (1000 x 1000), ແລະເລີ່ມຕົ້ນດ້ວຍ 8 ສີ ຕໍ່ມາໄດ້ຂະຫຍາຍເປັນ 2 ລ້ານ (2000 x 1000) ພິກເຊວ, ມີ 16 ສີ, ຫຼັງຈາກນັ້ນຍັງຂະຫຍາຍເປັນ 6 ລ້ານ (3000 x 2000) ພິກເຊວແລະ ມີ 32 ສີ 

ຜູ້ດູແລລະບົບເຣດດິດມີຄວາມສາມາດໃນການວາງພິກເຊວຫຼາຍເທົ່າທີ່ເຂົາເຈົ້າຕ້ອງການ ແລະ ສາມາດນໍາໃຊ້ຄວາມສາມາດນີ້ເພື່ອເອົາເນື້ອຫາທີ່ບໍ່ດີອອກຈາກ r/place. ຂໍ້ແນະນຳໄດ້ອະທິບາຍເນື້ອຫາທີ່ບໍ່ດີເປັນພາບໂປ້ເປືອຍ, ຄຳເວົ້າທີ່ຫຍາບຄາຍ, ການຄຸກຄາມຢ່າງເຈາະຈົງ, ຫຼື ເນື້ອຫາທີ່ຖືກຕໍ່ຕ້ານ    ຄວາມສາມາດນີ້ໄດ້ສະແດງໃຫ້ເຫັນໃນປີ 2023 ເມື່ອມີຂໍ້ຄວາມທີ່ສະແດງຄວາມຮຸນແຮງຕໍ່ CEO ຂອງເຣດດິດ ແລະ ຮູບພາບທາງເພດກໍຖືກລົບອອກເຊັ່ນກັນ  

 ປະຫວັດ 

 ການທົດລອງໃນປີ 2017 
ຊ່ວງເວລາຕົ້ນໆຂອງການທົດລອງມີລັກສະນະເປັນການວາງພິກເຊວແບບສຸ່ມໆ ແລະຄວາມວຸ່ນວາຍທີ່ເກີດຂຶ້ນຈາກຄວາມພະຍາຍາມທີ່ຈະສ້າງຮູບພາບ.  ໃນ​ບັນ​ດາ​ພາກ​ສ່ວນ​ທີ່​ແຕກ​ຕ່າງ​ກັນ ​ຄັ້ງ​ແຮກຂອງແຜ່ນ​ຜ້າ​​ແມ່ນ​ມຸມ​ຂອງພິກເຊວເຊິ່ງເປັນສີ​ຟ້າ​ທັງ​ໝົດ (ຊື່ "Blue Corner​"​) ແລະ​ການ​ເຄົາ​ລົບເຖິງໂປເກມອນ   ໃນຂະນະທີ່ການທົດລອງກຳລັງດຳເນີນໄປ, ບາງຊຸມຊົນຊັບເຣດດິດເຊັ່ນ: ວິດີໂອເກມ, ທີມກິລາ ແລະ ແຕ່ລະປະເທດ, ໄດ້ປະສານງານຄວາມພະຍາຍາມຂອງຜູ້ໃຊ້ຂອງພວກເຂົາເພື່ອຮຽກຮ້ອງ ແລະ ຍຶດເອົາພາກສ່ວນບາງສ່ວນໃນການສ້າງພາບ   ສິ່ງນີ້ມັກຈະເຮັດໃຫ້ເກີດຄວາມຂັດແຍ້ງລະຫວ່າງຊຸມຊົນທີ່ແຂ່ງຂັນກັນເພື່ອເອົາພື້ນທີ່ຢູ່ເທິງແຜ່ນຜ້າ  ໂດຍລວມແລ້ວ, ມີຫຼາຍພັນຊຸມຊົມທີ່ໄດ້ມີສ່ວນຮ່ວມ 

ພາກສ່ວນອື່ນໆຂອງແຜ່ນຜ້າຖືກຕົກແຕ່ງໂດຍຊຸມຊົນ ແລະ ຄວາມພະຍາຍາມປະສານງານທີ່ເກີດຂື້ນໂດຍສະເພາະ. ຜົນງານຂອງສິນລະປະພິກເຊວຫຼາຍອັນເກີດມາຈາກການຮ່ວມມືຂອງຊຸມຊົນຕ່າງໆເຊັ່ນ: ຕົວລະຄອນທີ່ສົມມຸດ, ອິນເຕີເນັດ ມີມ, ທຸງ, ແລະການສ້າງພາບສິລະປະທີ່ມີຊື່ສຽງເຊັ່ນໂມນາ ລິຊາ  ແລະ ເດິ ສະຕາຣີ ໄນທ໌    “ລັກທິ”ທີ່ເກີດຂຶ້ນຫຼາຍອັນກໍຖືກສ້າງ ແລະ ປ້ອງກັນສິ່ງທີ່ເປັນເຊິງສັນຍະລັກຕ່າງໆເຊັ່ນ: ຊ່ອງຫວ່າງ (ມິຕິມືດ), ເສັ້ນດ່າງສີຂຽວ, ມຸມສີຟ້າທີ່ຄ່ອຍໆຂະຫຍາຍອອກ ແລະ “ຖະໜົນສາຍຮຸ້ງ”.  ໃນຕອນທີ່ການທົດລອງສິ້ນສຸດລົງໃນວັນທີ 3 ເດືອນເມສາປີ 2017, ມີຜູ້ໃຊ້90,000ກວ່າຄົນທີ່ກໍາລັງເບິ່ງ ແລະ ແກ້ໄຂແຜ່ນຜ້າ,  ແລະ ມີລ້ານກວ່າຄົນທີ່ໄດ້ວາງພິກເຊວທັງໝົດປະມານ 16 ລ້ານພິກເຊວ.   ຈາກການວິເຄາະພົບວ່າພາບສຸດທ້າຍຂອງການທົດລອງປະກອບດ້ວຍສິລະປະຈາກ800ກວ່າຊຸມຊົນ. 

r/placeໄດ້ຮັບການຍ້ອງຍໍສໍາລັບການເປັນຕົວແທນທີ່ມີສີສັນຂອງຊຸມຊົນອອນລາຍເຣດດິດ. ສະໂມສອນເອ.ວີເອີ້ນວ່າມັນ "ເປັນວິທີທີ່ອ່ອນໂຍນ ແລະ  ມີສີສັນສໍາລັບຊາວເຣດດິດເພື່ອເຮັດສິ່ງທີ່ພວກເຂົາເຮັດໄດ້ດີທີ່ສຸດ: ໂຕ້ຖຽງກັນກ່ຽວກັບສິ່ງທີ່ພວກເຂົາຮັກ".  ກິຊໂມໂດໄດ້ບັນທຶກເປັນ "ຫຼັກຖານທີ່ສະແດງເຖິງຄວາມສາມາດໃນການຮ່ວມມືຂອງອິນເຕີເນັດ".  ນັກສະແດງຄວາມຄິດເຫັນຈໍານວນໜຶ່ງໄດ້ອະທິບາຍການທົດລອງດັ່ງກ່າວເປັນຕົວແທນຢ່າງກວ້າງຂວາງຂອງວັດທະນະທໍາອິນເຕີເນັດ.  ບາງຄົນຍັງໄດ້ສະແດງຄວາມຄິດເຫັນກ່ຽວກັບຄວາມສໍາພັນທີ່ປາກົດຂື້ນລະຫວ່າງການສ້າງຂອງແຜ່ນຜ້າໃນຕອນສຸດທ້າຍ ແລະ ຊຸມຊົນຂະໜາດນ້ອຍພາຍໃນເຣດດິດ, ທີ່ມີອິດສະລະແຕ່ຮ່ວມມືກັນເປັນສ່ວນຫນຶ່ງຂອງຊຸມຊົນທີ່ມີຂະໜາດໃຫຍ່.  ນິວສ໌ວີກເອີ້ນມັນວ່າ "ການທົດລອງທີ່ດີທີ່ສຸດຂອງອິນເຕີເນັດ",  ແລະນັກຂຽນທີ່ ອາທ ເຕັກນິກາໄດ້ແນະນໍາວ່າຈິດວິນຍານຂອງການຮ່ວມມືຂອງr/placeເປັນຕົວແທນຂອງຕົວແບບຂອງການຕໍ່ສູ້ກັບພວກຫົວຮຸນແຮງໃນຊຸມຊົນອິນເຕີເນັດ.  ການທົດລອງໄດ້ຮັບການວິພາກວິຈານບາງສ່ວນສໍາລັບການຂາດການປ້ອງກັນຈາກການນໍາໃຊ້ບອທເຊິ່ງຜູ້ໃຊ້ຊຸດຄຳສັ່ງ ແລະ ໂປຣແກຣມມາໂຄຣເພື່ອແຕ້ມອັດຕະໂນມັດໃສ່ແຜ່ນຜ້າ. 
+ສີທີ່ມີຢູ່ຈານສີໃນປີ2017  

 ການ​ທົດ​ລອງ​ໃນປີ 2022 
ໃນ​ວັນ​ທີ 28 ມີ​ນາ 2022, ການກັບມາຂອງ r/place ໄດ້​ຖືກ​ປະ​ກາດ.  ການທົດລອງເລີ່ມຕົ້ນຂຶ້ນໃນວັນທີ 1 ເດືອນເມສາປີ 2022 ແລະ ໃຊ້ເວລາສາມມື້ເຄິ່ງ, ລວມທັງການຂະຫຍາຍແຜ່ນຜ້າສອງຄັ້ງເພື່ອໃຫ້ມີພື້ນທີ່ເພີ່ມເຕີມ. ຈານສີຍັງໄດ້ມີການເພີ່ມສີ ໃນມື້ທີສອງ ແລະ ມື້ທີສາມ.   ໃນຄັ້ງນີ້ບໍ່ຄືກັບໃນປີ 2017,  ຊັບເຣດດິດຂະໜາດນ້ອຍໄດ້ເລີ່ມປະສານງານໃນການສ້າງສິລະປະພິກເຊວທັນທີ ແລະ ຊຸມຊົນຂະໜາດໃຫຍ່ໄດ້ມີການປະສານງານກັນໃນດິດສະຄອດ ແລະ ທະວິດຊ໌ ເພື່ອພະຍາຍາມທີ່ຈະຂະຫຍາຍສິລະປະທີ່ມີຢູ່ແລ້ວ, ສ້າງທັບພາບສິລະປະອື່ນ, ແລະ ການສ້າງພາບໃໝ່ຢ່າງຫຼວງຫຼາຍ.   ໃນຕອນສຸດທ້າຍຂອງການທົດລອງໃນມື້3.5, ໄດ້ມີການປ່ຽນແປງ 160 ລ້ານພິກເຊວເຊິ່ງດໍາເນີນການໂດຍຜູ້ໃຊ້10.5ລ້ານກວ່າຄົນ, ໃນຂະນະນັ້ນສະເລ່ຍປະມານ 2 ລ້ານພິກເຊວຕໍ່ຊົ່ວໂມງ. ໃນການປ່ຽນແປງພິກເຊວເຫຼົ່ານີ້, ປະມານ 26 ລ້ານພິກເຊວແມ່ນຊໍ້າກັນ (ສີດຽວກັນກັບພິກເຊວທີ່ມີຢູ່ແລ້ວ, ແຕ່ວາງໂດຍຜູ້ໃຊ້ຄົນອື່ນ). ຕົວເລກເຫຼົ່ານີ້, ມາຈາກຂໍ້ມູນໂດຍກົງ, ບໍ່ແມ່ນແບບທີ່ຂຽນໄວ້ໃນບົດຄວາມທີ່ມີຄວາມຜິດພາດ(ບົດຄວາມທີ່ສ້າງຂຶ້ນໂດຍບຸກຄົນພາຍນອກ).   ໃນລະຫວ່າງສອງສາມຊົ່ວໂມງສຸດທ້າຍກ່ອນການທົດລອງr/place 2022 ສິ້ນສຸດລົງ, ຜູ້ໃຊ້ໄດ້ຖືກຈໍາກັດໃຫ້ໃຊ້ພຽງແຕ່ພິກເຊວສີຂາວເທົ່ານັ້ນ. ຜ້າໃບທັງໝົດຈຶ່ງຄ່ອຍໆກາຍເປັນແຜ່ນຜ້າສີຂາວ, ກັບຄືນສູ່ສະພາບດັ້ງເດີມຂອງມັນ.  

ການອ້າງອີງເຖິງວັດທະນະທໍາທີ່ມີຄວາມນິຍົມ, ມີມອິນເຕີເນັດ ແລະ ການເມືອງແມ່ນເຫັນໄດ້ທົ່ວໄປ.  ຊຸມຊົນແຟນຄລັບໄດ້ເຂົ້າຮ່ວມໂດຍການສ້າງຮູບຕົວແທນຂອງວັດທະນະທຳຂອງແຕ່ລະຊຸມຊົມ.  ຄ້າຍ​ຄື​ກັນ​ກັບ​ປີ 2017, ງານ​ສິ​ລະ​ປະ​ສ່ວນ​ຫຼາຍ​ແມ່ນ​ທຸງ​ຊາດ.  ລວມເຖິງການສະໜັບສະໜູນສໍາລັບ ປະເທດອູແກຣນ ໃນ ການຮຸກຮານອູແກຣນຂອງລັດເຊຍ ,   ແລະ ຍັງມີປະທານາທິບໍດີອູແກຣນໂວໂລດີມີຣ໌ ເຊເລນສະກີທີ່ໃສ່ແວ່ນຕາກັນແດດ. 

ສະຕຣີມເມີດັງໃນທະວິດຊ໌ໄດ້ມີການແຊກແຊງໂດຍການສັ່ງໃຫ້ຜູ້ເບິ່ງຂອງພວກເຂົາແຕ້ມໂລໂກ້ ແລະ ສັນຍະລັກຢ່າງໄວວາທັບໃສ່ຮູບພາບທີ່ມີແລ້ວຢູ່ຫຼາຍເທື່ອ.   ສະຕຣີມເມີ ເຟລິກຊ໌ ເລງເຢລ ຫຼື ຮູ້ຈັກກັນດີໃນນາມ xQc, ມີຜູ້ເບິ່ງພ້ອມກັນສູງສຸດ233,000ຄົນ.   ຜູ້ເບິ່ງຂອງxQcມັກຈະຖືກແບນໂດຍຜູ້ດູແລ Reddit,  ແລະ ລາວໄດ້ກ່າວວ່າລາວໄດ້ຮັບການຂົ່ມຂູ່ຂ້າໃນໜຶ່ງຊົ່ວໂມງຫຼາຍກວ່າທີ່ລາວໄດ້ຮັບໃນຫົກປີຂອງການສະຕຣີມ.  
+ສີທີ່ມີຢູ່ຈານສີໃນປີ 2023 (ມື້ທີ 1) 
+ສີທີ່ມີຢູ່ຈານສີໃນປີ 2023 (ມື້ທີ 2)
+ສີທີ່ມີຢູ່ຈານສີໃນປີ 2023 (ມື້ທີ 4, 5 ແລະ 6)

 ການ​ທົດ​ລອງ​ໃນປີ 2023 
ເຣດດິດໄດ້ເປີດຕົວໂຄງການຮ່ວມມື r/place ໃໝ່ໃນວັນທີ 20 ກໍລະກົດ 2023, ພາຍໃຕ້ຊື່ "ຖືກບ່ອນ, ຜິດເວລາ", ທ່າມກາງການຕັດສິນໃຈທີ່ບໍ່ເປັນທີ່ນິຍົມທີ່ເຮັດໂດຍບໍລິສັດທີ່ເຮັດໃຫ້ຜູ້ໃຊ້ເຣດດິດຂົມຂື່ນ, ລວມທັງການທີ່ເຮັດໃຫ້ເກີດ ການໂຕ້ແຍ້ງແອັບບຸກຄົນທີສາມ ຫຼື APIທີ່ມີຜົນກະທົບຕໍ່ແອັບບຸກຄົນທີສາມຂອງເຣດດິດ.   ໃນຂະນະທີ່ປະກາດການກັບມາຂອງr/place, ທາງເຣດດິດກ່າວວ່າ: "ເຮ້, ຈັ່ງແມ່ນເວລາທີ່ດີທີ່ຈະສະເໜີແຜ່ນຜ້າເປົ່າໃຫ້ກັບຊຸມຊົນຂອງພວກເຮົາດີກວ່າເວລາທີ່ຜູ້ໃຊ້ແລະ ມອດສ໌(ຜູ້ດູແລຂອງຊັບເຣດດິດຕ່າງໆ) ຂອງພວກເຮົາມີຄວາມກະຕືລືລົ້ນທີ່ສຸດ ... ແມ່ນບໍ່?" 

ພາຍໃນມື້ແຮກຂອງການທົດລອງ 2023, ມີການຂຽນ"fuck spez"ເປັນຈຳນວນຫຼາຍ ("spez" ແມ່ນຊື່ຂອງCEOຂອງເຣດດິດ ສະຕີຟ ຮັຟແມນ)ໃສ່ແຜ່ນຜ້າ, ບາງອັນກໍມີຂະໜາດໃຫຍ່ຫຼາຍ, ບາງອັນກໍຂະໜາດນ້ອຍ.  ການຂຽນເທິງແຜ່ນຜ້າອື່ນ, ພົບເຫັນໃນບັນດາສິລະປະຂອງເຢຍລະມັນ, ໄດ້ກ່າວວ່າ: " u/spez ist ein hurensohn (u/spezແມ່ນບັກເສັດແມ່ລູກກະຫຼີ)".   ເວັບໄຊທ໌ຂ່າວແມສເຊັນເຈີໄດ້ລາຍງານວ່າ ສິລະປະຂອງr/placeທີ່ກ່ຽວຂ້ອງກັບ "spez" ທີ່ສ້າງຂຶ້ນພາຍໃຕ້ກົດໄດ້ຖືກລົບອອກໂດຍເຣດດິດ, ເມື່ອແມສເຊັນເຈີໄໄດ້ຂໍໃຫ້ເຣດດິດສະແດງຄວາມເຫັນ, ເຣດດິດບອກວ່າມັນແມ່ນການບັງຄັບໃຊ້ກົດລະບຽບ (ເຊິ່ງບໍ່ອະນຸຍາດໃຫ້ມີການຄຸກຄາມຢ່າງເຈາະຈົງ).    ໃນຂະນະດຽວກັນ, ການຂຽນແຜ່ນຜ້າອື່ນໆຈໍານວນໜຶ່ງຂຽນພຽງແຕ່ວ່າ "API".  ນອກຈາກນີ້ຍັງມີການຂຽນແຜ່ນຜ້າ, "ບໍ່ເຄີຍລືມສິ່ງທີ່ຖືກພັກໄປຈາກພວກເຮົາ", ເຊິ່ງສ້າງໂດຍຊຸມຊົນSave3rdPartyApps.  ໃນລະຫວ່າງການຂະຫຍາຍແຜ່ນຜ້າ, ການປະທ້ວງຕໍ່ກັບຮັຟແມນກໍປາກົດຂຶ້ນຢ່າງຫຼວງຫຼາຍ, ເຊັ່ນຂໍ້ຄວາມວ່າ "spez = twat " ທີ່ເຮັດໂດຍຜູ້ໃຊ້ທີ່ເຮັດສິລະປະແບບອັງກິດ. 

ນອກເໜືອຈາກສິລະປະທີ່ປະທ້ວງເຣດດິດ, ຫຼາຍໆງານສິລະປະຕົ້ນໆແມ່ນທຸງ, ບວກກັບການຂຽນແຜ່ນຜ້າຫຼາຍສີຂອງ "DICKS".  ໃນບັນດາການປະກອບສ່ວນທີ່ໂດດເດັ່ນທີ່ສຸດແມ່ນມາຈາກຜູ້ໃຊ້ຈາກຊຸມຊົມໂທວໂຮວ ໂປຣເຈັກ, ໂອຊຸ! ແລະ ຮັດສຶເນະ ມິກຸ,  ທີ່ຮ່ວມມືກັນສ້າງມິວສິກວິດີໂອ "Bad Apple!! " ຢູ່ເທິງແຜ່ນຜ້າ.  ງານສິລະປະອື່ນໆຍັງຖືກສ້າງຂື້ນເຊັ່ນເກມເກັນຊິນ ອິມແພັກ, ແມວທີ່ໃຊ້ແວ່ນຕາກັນແດດ, ກາດໂປເກມອນຂອງລິຊະດອນ ແລະ ການເຄົາລົບໃຫ້ກັບຢູທູບເບີມາຍຄຣາຟ ເທັກໂນເບດ(Technoblade)ທີ່ໄດ້ລ່ວງລັບໄປແລ້ວ.    
ແຜ່ນຜ້າໄດ້ຖືກຂະຫຍາຍອອກ 6 ຄັ້ງ ແລະ ໂຄງການໄດ້ສິ້ນສຸດລົງໃນວັນທີ 25 ກໍລະກົດ 2023.  ໃນຊົ່ວໂມງສຸດທ້າຍ, ຜູ້ໃຊ້ໄດ້ຖືກຈໍາກັດໃຫ້ໃຊ້ພຽງແຕ່ສີຂີ້ເທົ່າ .  ຜູ້ໃຊ້ນັບລ້ານຈຶ່ງປະສານງານເພື່ອສະກົດຄໍາວ່າ "Fuck Spez" ຕົວອັກສອນສີຂາວຂະໜາດໃຫຍ່ຢູ່ໃຈກາງຂອງແຜ່ນຜ້າ, ເຊິ່ງເປັນສ່ວນໜຶ່ງຂອງການປະທ້ວງ.    ໃນທີ່ສຸດແຜ່ນຜ້າທັງໝົດກໍເຕັມໄປດ້ວຍພື້ນທີ່ສີຂາວໃນຕອນທ້າຍຂອງໂຄງການ. 

ສີທີ່ມີຢູ່ຈານສີໃນປີ2023 (ມື້ທີ 1)

+ສີທີ່ມີຢູ່ຈານສີໃນປີ2023 (ມື້ທີ 2)                
+ສີທີ່ມີຢູ່ຈານສີໃນປີ2022 (ມື້ທີ 3)                        
+ສີທີ່ມີຢູ່ຈານສີໃນປີ2022 (ມື້ທີ 4,5 ແລະ 6)                                

 ຜົນກະທົບຕໍ່ສື່ສັງຄົມ 
ການທົດລອງຄັ້ງແຮກໄດ້ຮັບການຍ້ອງຍໍສໍາລັບການສ້າງຄວາມຮູ້ສຶກຂອງແບບກຸ່ມນິຍົມ ໃນຊ່ວງເວລາທີ່ອິນເຕີເນັດເກີດຄວາມແຕກແຍກ ແລະ ແບ່ງຝັ່ງແບ່ງຝ່າຍຢ່າງຫຼວງຫຼາຍ.  ໜັງສືພິມວໍຊິງຕັນ ໂພສປຽບທຽບplaceກັບເດິ ມິດມຽນ ໂດລາ ໂຮມເພຈ(The Million Dollar Homepage), ເວັບໄຊທ໌ 1000-by-1000-pixel ທີ່ແຕ່ລະພິກເຊລຖືກຂາຍເປັນເງິນໂດລາໃນປີ 2005.  ເດິ ຄອນເວິເສຊັນໄດ້ສັງເກດເຫັນວ່າ, ໃນຂະນະທີ່ການທົດລອງໄດ້ສະແດງໃຫ້ເຫັນເຖິງຄວາມສາມາດຂອງການຮ່ວມມືໃນອິນເຕີເນັດເພື່ອສະແດງເຖິງປາຖະໜາຂອງຜູ້ຄົນ, Placeຍັງສະແດງໃຫ້ເຫັນເຖິງຄວາມຫຍາບຄາຍ ແລະ ການລະເວັ້ນຂອງບາງຊຸມຊົນ.  ການທົດລອງໃນປີ2022ເຮັດໃຫ້ ຜູ້ໃຊ້ງານປະຈໍາວັນ ຂອງເຣດດິດເຖິງຈຸດສູງສຸດຕະຫຼອດການ.  ໂຄຕາຄຸຊົມເຊີຍການກັບມາຂອງການທົດລອງໃນປີ 2022, ໂດຍກ່າວວ່າ: "ໃນຍຸກທີ່ອິນເຕີເນັດທີ່ສະໄໝໃໝ່ສ່ວນຫຼາຍແມ່ນຂີ້ເຫຍື້ອ, r/placeທີ່ໄດ້ກັບມາອີກຄັ້ງ ແລະ ມັນຍັງໂຄດເທ້." 

ສໍາລັບໃນ2023 ຂອງ r/place, ເດິ ເວີຈໃຫ້ຄໍາເຫັນວ່າ "ບາງຄັ້ງໃນເວລາທີ່ໂຫດຮ້າຍທີ່ສຸດເທົ່າທີ່ເປັນໄປໄດ້", ຍ້ອນວ່າຜູ້ໃຊ້ເຣດດິດບາງຄົນຍັງ"ໃຈຮ້າຍ"ຕໍ່ກັບການຕັດສິນໃຈທີ່ຜ່ານມາຂອງທາງເຣດດິດໃນການຄິດຄ່າທໍານຽມສໍາລັບAPIຂອງເຣດດິດ, ເພື່ອລົບປະຫວັດການສົນທະນາ ແລະ ປິດລະບົບເຣດດິດ ໂກລດ໌.  ຫຼັງຈາກການທົດລອງປີ 2023 ໄດ້ຮັບການສະຫຼຸບ, ໂພລີກອນບອກວ່າມັນ "ແຕກຕ່າງກັນ" ຈາກຄັ້ງທີ່ຜ່ານໆມາ, ເພາະວ່າມັນຖືກ"ກໍານົດໂດຍຊາວເຣດດິດບາງຄົນເຊິ່ງໃຊ້ແຜ່ນຜ້າເພື່ອປະທ້ວງສະຕີຟ ຮັຟແມນ, CEOຂອງເຣດດິດ". 
 ການບັນທຶກ 

ຫຼັງຈາກການທົດລອງປີ 2017, ການບັນທຶກຂອງ r/place ໄດ້ຖືກສ້າງຂຶ້ນຢ່າງເປັນອິດສະຫຼະໂດຍໂຣແລນ ຣິດຊ໌,  ສະແດງໃຫ້ເຫັນພາບຖ່າຍຂອງແຜ່ນຜ້າໃນຕອນສຸດທ້າຍ ແລະ ການໂຕ້ຕອບເພື່ອເບິ່ງຄໍາອະທິບາຍຂອງພາກສ່ວນຕ່າງໆ. 

ການບັນທຶກໃໝ່ໂດຍອີງໃສ່ຊອບແວດຽວກັນໄດ້ຖືກລິເລີ່ມຂຶ້ນສຳລັບການທົດລອງ 2022  ໂດຍນັກຮຽນສະເຕຟາໂນ ຮັກມັນສ໌.  ການໃຊ້ຊໍ້ານີ້ຕໍ່ມາໄດ້ນໍາສະເໜີລັກສະນະໃໝ່ ເຊັ່ນ: ໄລຍະເວລາທີ່ຈະເບິ່ງການພັດທະນາຂອງແຜ່ນຜ້າຕະຫຼອດເວລາ. 

 ເບິ່ງເພີ່ມເຕີມ 

 Generator, ເປັນວຽກງານສິລະປະພິກເຊວທີ່ຮ່ວມມືກັນທີ່ສ້າງຂຶ້ນໃນປີ 1986
 The Button (Reddit), ການທົດລອງວັນຂີ້ຕົວະໃນປີ 2015

 ອ້າງອີງ